stanford-oval/wikipedia huggingface dataset:
1966 בברית המועצות
אירועים בולטים > אירועי תרבות

החל משנת 1957 הירחון הפופולרי "האקרן הסובייטי" ערך סקר להענקת תואר סרט השנה. בשנה זו הזוכים היו:
סרט השנה: "אף אחד לא רצה למות" (של ויטאוטס ז'לקיאביצ'וס)
שחקן השנה: ויאצ'סלב טיכונוב
שחקנית השנה: לודמילה סבלייבה
מקבלי פרס לנין בתחום התרבות:
סרגיי גרסימוב עבור סדרת סרטים
זאראי דולוחנובה עבור הופעות עם קונצרטים
ארקדי פלסטוב עבור סדרת ציורים
מיכאיל אוליאנוב עבור תפקיד בסרט
נולדו

5 במאי – ליובוב יגורובה ספורטאית רוסיה זכתה ב-9 מדליות אולימפיות (מהם 6 זהב)
29 בנובמבר – יבגני מירונוב - שחקן סובייטי
22 בדצמבר – דמיטרי בילוזרצ'ב מתעמל סובייטי זכה ב-4 מדליות אולימפיות (מהם 3 זהב)
נפטרו

14 בינואר – סרגיי קורוליוב - מתכנן טילים סובייטי (נולד ב-1907)
5 במרץ – אנה אחמטובה - משוררת סובייטית (נולדה ב-1889)
14 בספטמבר – ניקולאי צ'רקסוב - שחקן סובייטי (נולד ב-1903)
31 בדצמבר – ילנה סטאסובה - מדינאית ומהפכנית סובייטית (נולדה ב-1873)
Boyfriend (שיר של דאב קמרון)

Boyfriend (בעברית: בֶּן-זוּג) הוא שיר שהוקלט על ידי הזמרת והשחקנית האמריקאית דאב קמרון. השיר יצא לאור ב-11 בפברואר 2022, בהוצאת חברות התקליטים דיסטרופר רקורדס וקולומביה רקורדס. הוא נכתב על ידי קמרון, דילייסי, אוון בלייר וסקיילר סטונסטריט, והופק על ידי אוון בלייר.
רקע וכתיבה

קמרון פרסמה סרטון המכיל חלק מהשיר ברשת החברתית טיקטוק, שזכה ליותר מ-4.7 מיליון לייקים והפך לאחד מהסרטונים הוויראליים ביותר כאשר פורסם. אף על פי שהשיר לא נועד לצאת בפברואר, כשהוא הפך לוויראלי, היא הודיעה מאוחר יותר באינסטגרם שהוא יופץ ברחבי העולם להאזנה ורכישה ב-11 בפברואר 2022.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-90 מיליון השמעות.
משמעות

"Boyfriend" מתייחס ועוסק במיניות של קמרון לאחר שיצאה כקווירית ב-2021.
מיקומי שיא

|   ‏‏‏  מצעדים ודירוגים (2022)> מדינה |   ‏‏‏  מצעדים ודירוגים (2022)> מצעד |   ‏‏‏  מצעדים ודירוגים (2022)> מיקום שיא |   ‏‏‏  מצעדים ודירוגים (2022)>  |
| --- | --- | --- | --- |
|  עולמי | בילבורד גלובל 200 | 17 |  |
|  אוסטריה | Ö3 אוסטריה טופ 40‏ | 18 |  |
|  אוסטרליה | מצעד הסינגלים האוסטרלי | 15 |  |
|  אירלנד | מצעד הסינגלים האירי | 11 |  |
|  ארצות הברית | בילבורד הוט 100 | 42 |  |
|  ארצות הברית | מצעד 40 שירי המיינסטרים | 23 |  |
|  גרמניה | GfK – טופ 100 | 26 |  |
|  הולנד | מצעד 40 הסינגלים ההולנדיים | 49 |  |
|  הממלכה המאוחדת | מצעד הסינגלים הבריטי | 9 |  |
|  יוון | IFPI Greece | 8 |  |
|  נורווגיה | VG-lista | 10 |  |
|  ניו זילנד | המצעד הניו זילנדי הרשמי | 19 |  |
|  סינגפור | RIAS | 30 |  |
|  פורטוגל | מצעד הסינגלים הפורטוגזי | 35 |  |
|  פלנדריה | אולטראטופ 50 | 40 |  |
|  צרפת | SNEP | 123 |  |
|  קנדה | קנדה הוט 100 | 25 |  |
|  שוודיה | סוורייטופליסטן | 23 |  |
|  שווייץ | המצעד השווייצרי | 32 |  |
נתוני מכירות

| אזור | תואר | מכירות |
| --- | --- | --- |
| ארצות הברית (RIAA) | 2× פלטינה | 2,000,000 |
| פולין (ZPAV) | פלטינה | 50,000 |
סיכום
| בכל העולם | — | 2,050,000 |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 11 בפברואר 2022 | הזרמת מוזיקה • הורדה דיגיטלית | דיסטרופר • קולומביה |  |
הערות שוליים

↑  דילייסי, דאב קמרון, אוון בלייר, סקיילר סטונסטריט
1 2 3  Dove Cameron Announces Release Date For New Single, “boyfriend”, BeautifulBallad, ‏2022-02-09 (באנגלית אמריקאית)
↑  Kyle Denis, Track Review: Dove Cameron, “Boyfriend”, black boy bulletin, ‏2022-02-17 (באנגלית)
1 2  [Song Dove Cameron – Boyfriend MP3 Download • Published Times], Published Times, ‏2022-03-21 (באנגלית אמריקאית)
↑  Boyfriend, 2022-02-11, נבדק ב-2022-03-22
↑  De Elizabeth, Dove Cameron Opens Up About Being Queer, Teen Vogue (באנגלית אמריקאית)
↑  Gold & Platinum, RIAA (באנגלית אמריקאית)
↑  OLiS - oficjalna lista wyróżnień, www.olis.pl (בפולנית)
| --- | --- |
בקרת זהויות :  MusicBrainz release group: 144e8120-276d-4ab6-98e3-ca8d3addc5f6
תרזה בנדק

| --- | --- |
אין תמונה חופשית
 לידה:  8 בנובמבר 1892 אגר, הונגריה 
 פטירה:  27 באוקטובר 1977 (בגיל 84) שיקגו, ארצות הברית 
 שם לידה:  Therese Friedmann 
 ענף מדעי:  פסיכואנליזה 
 מקום לימודים:  אוניברסיטת אטווש לוראנד 
 מוסדות:  אוניברסיטת לייפציג 
 
תרזה בנדק (באנגלית: Therese Benedek; אגר, נובמבר 1892 – 27 באוקטובר 1977) הייתה פסיכואנליטיקאית הונגרייה-יהודייה-אמריקאית, חוקרת ומחנכת. היא הייתה פעילה בהונגריה בגרמניה ובארצות הברית בין השנים 1919–1977 והיא זכתה להערכה על עבודתה בתחום הרפואה הפסיכוסומטית, ההתפתחות הפסיכוסקסואלית של נשים, הפרעה בתפקוד מיני וקשרים משפחתיים. היא הייתה חלק מהסגל של מכון שיקגו לפסיכואנליזה (אנ') משנת 1936 עד 1969.
ביוגרפיה

תרזה פרידמן נולדה באגר בהונגריה למשפחה יהודית מסורתית. הוריה היו איגנץ פרידמן ושרלוט לינק פרידמן, והיו לה אח אחד ושתי אחיות. כשהייתה בת שש עברה משפחתה לבודפשט. היא הייתה היחידה מבין אחיה שקיבלה השכלה אקדמאית. היא בוגרת אוניברסיטת בודפשט עם דוקטורט ברפואה משנת 1916. היא הייתה בהונגריה חברה בולטת בחוג גלילאו.
קריירה

בנדק החליטה תחילה להמשיך בקריירה בפסיכולוגיה התפתחותית של ילדים ובחקר השפעות ההפרדה מהאמא על רגשות התינוקות. היא מילאה את הדרישות לקבלת התמחות ברפואת ילדים בשנת 1918 והחלה לעבוד כעוזרת רופאה במרפאת הילדים באוניברסיטת סנט אליזבת בברטיסלאבה (אז חלק מהונגריה). היא עזבה משרה זו בשנת 1919 והתחתנה זמן קצר לאחר מכן. לאחר שלמדה קורסים אצל הפסיכואנליטיקאי ההונגרי-יהודי שנדור פרנצי, מקורבו של זיגמונד פרויד. עוד בתקופת לימודיה באוניברסיטה החליטה להעביר את מסלול הקריירה שלה לפסיכואנליזה. היא עברה ניתוח הכשרה(אנ') (ניתוח הכשרה הוא תהליך פסיכואנליזה שעובר מועמד, בדרך כלל רופא עם התמחות בפסיכיאטריה או פסיכולוג, כחלק מההכשרתו להיות פסיכואנליטיקאי; הפסיכואנליטיקאי (הבכיר) שמבצע את הניתוח הזה עליו/עליה נקרא אנליסט הכשרה) של חמישה חודשים אצל פרנצי לפני שעזבה את בודפשט.
בשנת 1920 היא עברה עם בעלה להתגורר בגרמניה כדי להימלט מהתהפוכות (הימניות לאומניות) הפוליטיות בהונגריה. שם הפכה תרזה לעוזרת רופאה בקליניקה הנוירולוגית-פסיכיאטרית של אוניברסיטת לייפציג ובשנת 1921 פתחה את הפרקטיקה הפסיכואנליטית הפרטית הראשונה בעיר, והפכה גם למנתחת הכשרה.(אנ') בשנים 1933–1935 הייתה אנליסטית הכשרה ופיקוח במכון הפסיכואנליטי בברלין.(אנ')
אף על פי שכיהודיה היא הייתה יעד של המפלגה הנאצית בגרמניה באמצע שנות השלושים של המאה העשרים, בנדק לא חשה צורך להגר, מכיוון שראתה את עצמה הונגרייה ולא כיהודייה. אף על פי כן, בשנת 1936 שכנע אותה בעלה לעזוב את גרמניה ולקבל את הצעתו של פרנץ אלכסנדר לעבוד כאנליטיקאית הכשרה של מכון שיקגו לפסיכואנליזה. היא הייתה חברת סגל, עסקה בהוראה, פיקוח ומחקר במכון במשך 34 השנים הבאות. היא השיגה את רישיון הרפואה שלה בארצות הברית בשנת 1937 ואת אזרחותה בשנת 1943. בעלה הצטרף לפקולטה לרפואה של בית הספר לרפואה באוניברסיטת נורת'ווסטרן(אנ').
מחקר

בנדק "מילאה תפקיד מרכזי בהתפתחות הפסיכואנליזה בארצות הברית". בהשפעת תאוריות ההיסטריה שהועלו על ידי פרויד, המחקר המוקדם שלה חיפש קשר בין גורמים פסיכולוגיים ואנדוקריניים לבעיות כמו חרדה, תוקפנות וסוכרת. בארצות הברית, בעבודתה עם האנדוקרינולוג בוריס ב. רובינשטיין, היא ערכה מחקרים נרחבים על המתאם בין ביוץ לבין רגשות של האישה, שפורסמו בספר "המחזור המיני בנשים" בשנת 1942. בנדק בדקה את הקשר בין מחזור האסטרוגן / הפרוגסטרון לבין הרצון של האישה לקיים יחסי מין, לטפח הריון ולגדל ילדים. היא גם תיארה את המאבק של האישה "המודרנית" יחד עם תפקידה האימהי הטבעי. הניתוח של בנדק של "האם המודרנית הלא-אמהית" זכה לשבחים רבים ונכלל בספרי ההוראה של הפסיכולוגיה ושל הוראת הרפואה בכלל.
בנדק בחנה גם את ההשפעות של השוויון מגדרי והדמוקרטיה על מערכות היחסים בין בני זוג לבין ילדיהם. המאמר שלה הורות משנת 1949 "כשלב התפתחותי: תרומה לתאוריה של הליבידו" דחתה את התאוריה שרווחה לפיה ההתפתחות הפסיכולוגית נפסקת לאחר גיל ההתבגרות; בנדק טענה כי התהליך נמשך לאורך כל תקופת ההורות. בשנות השבעים לחייה היא פרסמה מחקרים נוספים בנושא הורות, קשרים משפחתיים ודיכאון, והמשיכה לראות מטופלים בפרקטיקה פרטית לאחר פרישתה לגמלאות ממכון שיקגו לפסיכואנליזה בשנת 1969.
חברויות

בגרמניה בנדק הייתה חברה באגודה הפסיכואנליטית של ברלין. בארצות הברית השתייכה לארגונים פסיכואנליטיים לאומיים ובינלאומיים וכיהנה כנשיאת האגודה הפסיכואנליטית בשיקגו משנת 1958 עד 1959.
ביבליוגרפיה > ספרים

Insight and Personality Adjustment: A study of the psychological effects of the war. Ronald Press Co. 1946.
The Sexual Cycle in Women: The relation between ovarian function and psychodynamic processes. National Research Council (United States). 1947. ISBN 9780598508720. (with Boris Benjamin Rubenstein)
Psychosexual Functions in Women. Ronald Press Co. 1952.
Psychoanalytical Supervision: A method of clinical training. Grune & Stratton. 1966. (with Joan Fleming)
Parenthood: Its Psychology and Psychopathology. Little, Brown. 1970. (with E. James Anthony)
Depression and Human Existence. Little, Brown. 1975. ISBN 978-0316043717. (with E. James Anthony)
ביבליוגרפיה > מאמרים נבחרים

Dominant Ideas and Their Relation to Morbid Cravings. Baillière, Tindall & Cox. 1936.
"Adaptation to reality in early infancy". The Psychoanalytic Quarterly. 7. 1938.
Benedek, Therese (1949). "The psychosomatic implications of the primary unit: Mother-child". American Journal of Orthopsychiatry. 19 (4): 642–654. doi:10.1111/j.1939-0025.1949.tb06521.x. PMID 15391836.
Benedek, Therese (1952). "Infertility as a Psychosomatic Defense". American Society for Reproductive Medicine. 3 (6): 527–541. doi:10.1016/S0015-0282(16)31084-6. PMID 12998685.
Benedek, Therese (1959). "Parenthood as a Developmental Phase: A contribution to the libido theory". Journal of the American Psychoanalytic Association. 7 (3): 389–417. doi:10.1177/000306515900700301. PMID 13672860.
Psychoanalytic Investigations: Selected Papers. Quadrangle. 1973. ISBN 978-0812903478. – collected papers, 1931-1968
לקריאה נוספת

Aron, Lewis; Starr, Karen E. (2013). A Psychotherapy for the People: Toward a progressive psychoanalysis. Routledge. ISBN 978-0415529983.
Buhle, Mari Jo (2004), "Benedek, Therese F.", in Ware, Susan (ed.), Notable American Women: A Biographical Dictionary Completing the Twentieth Century, 5, Harvard University Press, ISBN 978-0674014886
Freidenreich, Harriet. (2009). "Therese Benedek". Jewish Women: A Comprehensive Historical Encyclopedia. Jewish Women's Archive. Retrieved 4 March 2017.
Heinemann, Isabel (2012), "Social Experts and Modern Women's Reproduction", in Heinemann, Isabel (ed.), Inventing the Modern American Family: Family values and social change in 20th century United States, Campus Verlag, ISBN 978-3593396408
Schmidt, Erika S. (2000), "Benedek, Therese M.", in Balter, Lawrence (ed.), Parenthood in America: A-M, ABC-CLIO, ISBN 978-1576072134, John M.; Hawrylchak, Sandra H. (1992). Guide to the Archival Materials of the German-speaking Emigration to the United States after 1933. 2. Walter de Gruyter. ISBN 978-3110971736.
Weibel, Peter (2005). Beyond Art: A Third Culture: A Comparative Study in Cultures, Art and Science in 20th Century Austria and Hungary. Springer Science & Business Media. ISBN 978-3211245620.
הערות שוליים

1 2 3 4 5 6 7 8 9 10  Freidenreich 2009.
↑  Buhle 2004, p. 48.
1 2 3 4 5 6 7 8 9 10  Buhle 2004, p. 49.
1 2 3 4 5  Schmidt 2000, p. 91.
↑  Weibel 2005, p. 522.
↑  "Dr. Therese Benedek". The New York Times. 29 באוקטובר 1977. {{cite web}}:  (עזרה)
↑  Buhle 2004, p. 50.
1 2  Schmidt 2000, p. 92.
↑  Buhle 2004, p. 50.
| --- | --- |
בקרת זהויות :  NLI: 987007258435505171  BnF: cb12381430w (data)  GND: 118844873  ISNI: 0000 0000 8120 5358  LCCN: n83158709  NLG: 159731  NTA: 068257457  SUDOC: 032868073  Trove: 791842  VIAF: 41921065   WorldCat (עם VIAF): 41921065
Drowned World Tour 2001

Drowned World Tour 2001 הוא אלבום וידאו של הזמרת-יוצרת האמריקאית מדונה. אלבום הווידאו יצא לאור ב-13 בנובמבר 2001, על ידי חברות התקליטים וורנר מיוזיק ויז'ן, וורנר רפרייז וידאו ומאבריק רקורדס.
עם יציאתו נכנס אלבום הווידאו אל המקום הראשון במצעד אלבומי הווידאו של בילבורד.
רקע

רשימת השירים של המופע הזה הייתה שונה מרשימת השירים המקורית, למשל בגרזה זו של המופע מדונה ביצעה את השיר "Paradise (Not for Me)" בעוד ברשימת השירים המקורית השיר הוצג כקטע מעבר של וידאו. המופע צולם במצלמות מיוחדות ויצא בחלק מהמדינות בפורמט DVD.
אלבום הווידאו כולל הקלטה של סיבוב ההופעות שלה "Drowned World Tour", אשר התקיים במישיגן, ב-26 באוגוסט 2001, ותוכנן במקור להיות משודר על ידי רשת HBO.
ביקורת והצלחה

עם יציאתו, קיבל אלבום הווידאו ביקורות מעורבות מהמבקרים אשר שיבחו את איכות הסאונד אך מתחו ביקורת על התדמית הירודה שמדונה הציגה במופע. אלבום הווידאו זכה להצלחה כאשר הגיע למקום הראשון במצעד אלבומי הווידאו האמריקאי ונהיה לאלבום החמישי של מדונה לעשות זאת.
בנוסף לכך, הוא הגיע למעמד פלטינה במדינה עם מכירות של 144 אלף עותקים ואף הגיע למעמד זה גם באוסטרליה, ברזיל ובריטניה ובצרפת אף הגיע למעמד פלטינה כפולה.
נתוני מכירות

| מקום | תארים | מכירות |
| --- | --- | --- |
| אוסטריה (IFPI Austria) | זהב | 5,000* |
| אוסטרליה (ARIA) | פלטינה | 15,000^ |
| ארגנטינה (CAPIF) | פלטינה | 8,000^ |
| ארצות הברית (RIAA) | פלטינה | 144,000 |
| ברזיל (Pro-Música Brasil) | פלטינה | 50,000* |
| הממלכה המאוחדת (BPI) | פלטינה | 50,000^ |
| ספרד (PROMUSICAE) | זהב | 10,000^ |
| צרפת (SNEP) | פלטינה 2× | 40,000* |
* נתוני מכירות המבוססים על הסמכה בלבד. ^ נתוני משלוחים המבוססים על הסמכה בלבד.  נתוני מכירות + סטרימינג המבוססים על הסמכה בלבד.
ביאורים

1 2  מופיע בתור Live in Detroit
1260-1269 לפנה"ס

שימו לב: ערך זה מכיל אירועים מן השנים 1269 - 1260 לפני הספירה
אירועים ומגמות

1268 לפנה"ס - הערים אמורו וקדש נכבשות מחדש על ידי החיתים.
1264 לפנה"ס - מסתיימת בניית מקדשי אבו סימבל.
1263 לפנה"ס לערך - מתרחשת יציאת מצרים בהנהגת משה. (על פי התיארוך המקראי).
אנשים משמעותיים

פרק זה לוקה בחסר. אנא תרמו לוויקיפדיה ו.
| עשורים במאה ה-13 לפנה"ס |
| --- | --- | --- |
|  | << • 1290–1299 לפנה"ס • 1280–1289 לפנה"ס • 1270–1279 לפנה"ס • 1260–1269 לפנה"ס • 1250–1259 לפנה"ס • 1240–1249 לפנה"ס • 1230–1239 לפנה"ס • 1220–1229 לפנה"ס • 1210–1219 לפנה"ס • 1200–1209 לפנה"ס • >> |  |
ערך זה הוא קצרמרבנושא כרונולוגיה. אתם מוזמנים לתרום לוויקיפדיה ו.
במהלך העשור מסתיימת בניית מקדשי אבו סימבל.
1106

שנת 1106 היא השנה השישית במאה ה-12. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
נפטרו

7 באוגוסט – היינריך הרביעי, קיסר האימפריה הרומית הקדושה, מלך גרמניה (נולד ב-1050)
ראו גם

ילידי 1106‎
נפטרים ב-1106‎
Boyfriend (שיר של טיגן ושרה)

"Boyfriend" הוא סינגל של הצמד המוזיקלי הקנדי טיגן ושרה. השיר יצא כסינגל מוביל של אלבום האולפן השמיני של הצמד, Love You to Death (אנ'). השיר נכתב על ידי הצמד בשיתוף פעולה עם גרג קורסטין, שגם הופק על ידו. השיר יצא, על ידי חברות התקליטים ואפוק רקורדס ווורנר רקורדס, ב-8 באפריל 2016.
עם יציאתו של השיר, "Boyfriend" זכה לביקורות חיוביות ממבקרי המוזיקה. בקנדה, השיר הגיע, בשיאו, למקום ה-64 בקנדה הוט 100.
נכון ליוני 2022, השיר הושמע למעלה מ-16 מיליון פעמים בספוטיפיי.
מילים ולחן

"Boyfriend" הוא שיר סינת'פופ עם אלמנטים של גל חדש, שנכתב על ידי הצמד וגרג קורסטין, והופק על ידי גרג קורסטין.
נושא השיר מתמודד עם הגדרת מערכת יחסים, כשהפזמון מפרט התנהגות סותרת שגורמת למספר להרגיש לפעמים כמו מאהב ופעמים אחרות כמו חבר. בהשראת משולש אהבה מעברה של שרה קווין, שבו יצאה עם אישה ביסקסואלית שמעולם לא יצאה עם אישה אחרת ועדיין יצאה גם עם גבר, "Boyfriend" נוגע גם בנושאים להט"בים, כולל הטרונורמטיביות חברתית. על הקשר של השיר, שרה קווין הסבירה כי: "ברור שבהיותי גיי, יש סוג של טוויסט מגדרי בשיר... שלפעמים לא נראה מקושר מיד לכולם. אבל ... כולנו היינו במצב שבו אנחנו באמת אוהבים מישהו ואנחנו רוצים לעשות את זה רשמי והוא לא מוכן, ועל זה השיר מדבר."
ביקורת

הבלוג האמריקאי, Idolator, העניק לשיר 7.3/10 בהתבסס על ביקורות של שלושה תורמים.
ג'ן פלי, מפיצ'פורק, כתבה שהפזמון "נוטע את עצמו בחוזקה בגולגולת שלך" ושהוא "מעורר השראה" איך טיגן ושרה "באים לידי ביטוי" בשיר. בסקירה מוקדמת של האלבום, כריסטופר בוהלסן מ-Renowned for Sound (אנ'), אמר כי השיר הוא "דוגמה מצוינת לאיכות העצומה של הכתיבה של האחיות [בשל יכולתן] לחתוך ישר ללב הרגשי של הקונספט". בוהלסן גם שיבח את ההפקה של קורסטין ואת השפה ה-"מגדרית".
המגזין בילבורד דירג את השיר "Boyfriend" במקום ה-87 ברשימת 100 שירי הפופ הטובים ביותר של בילבורד לשנת 2016: בחירות המבקרים.
וידאו קליפ

הווידאו קליפ של השיר, שבוים על ידי קליאה דובאל, יצא לראשונה בערוץ היוטיוב של הצמד ב-27 באפריל 2016. נכון ליוני 2022, הווידאו קליפ נצפה למעלה מ-4.8 מיליון פעמים.
הופעות חיות

הצמד ביצע את השיר בשידור חי בתוכנית הטלוויזיה האמריקאית, The Tonight Show Starring Jimmy Fallon, ב-10 במאי 2016. ב-8 ביוני 2016, הצמד ביצע את השיר בשידור חי בתוכנית הטלוויזיה האמריקאית, The Late Late Show with James Corden (אנ').
מיקומי שיא

|   ‏‏‏  מצעדים ודירוגים (2016)> מדינה |   ‏‏‏  מצעדים ודירוגים (2016)> מצעד |   ‏‏‏  מצעדים ודירוגים (2016)> מיקום שיא |   ‏‏‏  מצעדים ודירוגים (2016)>  |
| --- | --- | --- | --- |
|  קנדה | קנדה הוט 100 | 64 |  |
|  קנדה | מצעד ה-AC איירפליי | 16 |  |
|  קנדה | מצעד 40 שירי ה-CHR איירפליי | 20 |  |
|  קנדה | מצעד האיירפליי העכשווי | 9 |  |
היסטוריית יציאות לאור

| מדינה | תאריך | פורמט | חברת תקליטים | הערות |
| --- | --- | --- | --- | --- |
| עולמי | 8 באפריל 2016 | הורדה דיגיטלית | ואפוק רקורדס, וורנר רקורדס |  |
| עולמי | 27 במאי 2016 | הורדה דיגיטלית - מיני-אלבום רמיקסים | ואפוק רקורדס, וורנר רקורדס |  |
| ארצות הברית | 6 ביוני 2016 | מוזיקה עכשווית למבוגרים | ואפוק רקורדס, וורנר רקורדס |  |
הערות שוליים

1 2  "Boyfriend (2016) | Tegan And Sara". 7digital (Canada). ארכיון מ-2017-10-22. נבדק ב-4 במאי 2016. {{cite web}}:  (עזרה)
↑  "Canada Singles Top 100 - Music Charts". aCharts.co. 14 במאי 2016. ארכיון מ-2022-01-20. נבדק ב-4 במאי 2016. {{cite web}}:  (עזרה)
↑  Boyfriend, 2016-06-03, ארכיון מ-2022-06-23, נבדק ב-2022-06-23
↑  Blistein, Jon (7 באפריל 2016). "Hear Tegan and Sara Navigate Love Triangles on New Song 'Boyfriend'". Rolling Stone. Wenner Media. אורכב מ-המקור ב-2018-07-01. נבדק ב-4 במאי 2016. {{cite news}}:  (עזרה)
↑  Gaca, Anna (2 באפריל 2016). "Tegan and Sara Share Teaser Clips for 'Boyfriend,' the First Single From 'Love You to Death'". Spin. Spin Media. ארכיון מ-2022-06-23. נבדק ב-4 במאי 2016. {{cite news}}:  (עזרה)
1 2  Stutz, Colin (7 באפריל 2016). "Tegan and Sara Get Stuck in a Love Triangle on Poppy New Song 'Boyfriend': Listen". Billboard. Prometheus Global Media. ארכיון מ-2021-04-23. נבדק ב-4 במאי 2016. {{cite news}}:  (עזרה)
1 2  Carley, Brennan (7 באפריל 2016). "Tegan and Sara Debut 'Boyfriend' on Beats 1, Earth Rejoices". Spin. ארכיון מ-2022-06-23. נבדק ב-4 במאי 2016. {{cite news}}:  (עזרה)
↑  Wass, Mike; Williott, Carl; Daw, Robbie (8 באפריל 2016). "Pop Perspective: Tegan And Sara's "Boyfriend" Rated & Reviewed". Idolator. Spin Media. ארכיון מ-2022-10-15. נבדק ב-31 במאי 2016. {{cite news}}:  (עזרה)
↑  Pelly, Jenn (8 באפריל 2016). ""Boyfriend" by Tegan and Sara Review". Pitchfork. Advance Publications. ארכיון מ-2022-06-23. נבדק ב-31 במאי 2016. {{cite news}}:  (עזרה)
↑  Bohlsen, Christopher (30 במאי 2016). "Renowned for Sound | Album Review: Tegan and Sara – Love You To Death". Renowned for Sound. ארכיון מ-2016-12-20. נבדק ב-31 במאי 2016. {{cite journal}}:  (עזרה)
↑  "Billboard's 100 Best Pop Songs of 2016: Critics' Picks". Billboard. 12 בדצמבר 2016. ארכיון מ-2016-12-13. נבדק ב-12 בדצמבר 2016. {{cite journal}}:  (עזרה)
↑  "Tegan and Sara - Boyfriend (2016)". IMVDb. ארכיון מ-2016-12-21. נבדק ב-4 במאי 2016. {{cite web}}:  (עזרה)
↑  Rettig, James (27 באפריל 2016). "Tegan And Sara – "Boyfriend" Video". Stereogum. Spin Media. ארכיון מ-2020-08-21. נבדק ב-4 במאי 2016. {{cite news}}:  (עזרה)
↑  Tegan and Sara - Boyfriend [OFFICIAL MUSIC VIDEO], ארכיון מ-2022-10-15, נבדק ב-2022-06-23
↑  Payne, Chris (11 במאי 2016). "Watch Tegan and Sara Rock Their New Synthpop Gem 'Boyfriend' on 'Fallon'". Billboard. Prometheus Global Media. ארכיון מ-2020-01-14. נבדק ב-12 במאי 2016. {{cite news}}:  (עזרה)
↑  "Boyfriend (Remixes) - EP by Tegan and Sara". iTunes Store (UK). Apple Inc. ארכיון מ-2016-08-25. נבדק ב-27 במאי 2016. {{cite web}}:  (עזרה)
↑  "Boyfriend (Remixes) - EP by Tegan and Sara". iTunes Store (Australia). Apple Inc. ארכיון מ-2016-10-12. נבדק ב-27 במאי 2016. {{cite web}}:  (עזרה)
↑  "Hot/Modern/AC Future Releases". All Access Media Group. אורכב מ-המקור ב-31 במאי 2016. נבדק ב-31 במאי 2016. {{cite web}}:  (עזרה)
| --- | --- |
בקרת זהויות :  MusicBrainz release group: 67f338bf-2a73-4d57-bfba-8a7816fc6242
תומאס ס. גייטס

תומאס סובריין גייטס הבן (באנגלית: Thomas Sovereign Gates Jr;‏ 10 באפריל 1906 – 25 במרץ 1983) היה מזכיר ההגנה של ארצות הברית בין השנים 1959 – 1961 בממשלו של נשיא ארצות הברית דווייט אייזנהאור. לתפקיד זה הוא קודם מתת-מזכיר ההגנה. במהלך תקופת כהונתו הוא הקים כוח משימה להגדרת סדרי העדיפויות למטרות לנשק גרעיני. הוא גם אישר את טיסות הביון של הלוקהיד U-2, כולל טיסתו של פרנסיס גארי פאוורס.
קורות חייו

גייטס נולד בג'רמנטאון שבצפון-מערב פילדלפיה, פנסילבניה לתומאס ס. גייטס האב, בנקאי השקעות ועורך דין ששימש כנשיא אוניברסיטת פנסילבניה בין השנים 1930 – 1944 ולמרי לבית רוג'רס. ב-1924 הוא סיים את בית הספר התיכון לבנים "צ'סטנאט היל אקדמי" בפילדלפיה. הוא התקבל ללימודים באוניברסיטת פנסילבניה, שבאותה תקופה שימש בה אביו כחבר במועצת הנאמנים. באוניברסיטה הוא שיחק בנבחרת הפוטבול ובקבוצת הכדורסל שלה. במרץ 1928, בתקופת חברותו בקבוצת הכדורסל, הוא נעצר יחד עם עוד 16 סטודנטים באשמת מהומות שהקימו לאחר שקבוצתם ניצחה את אוניברסיטת פרינסטון וזכתה באליפות ליגת המכללות. הוא היה חבר באחוות "זטה פסי" ובאחוות פי בטא קפא וב-1928 סיים תואר ראשון באנגלית.
בספטמבר 1928 נשא גייטס לאישה את מיליסנט אן מרנגל ויחד הם הביאו לעולם בן אחד ושלוש בנות. לאחר סיום לימודיו הוא הצטרף לחברת הבנקאות של אביו, "דרקסל ושות'" שבסיסה היה בפילדלפיה. באמצע שנות השלושים של המאה ה-20 הוא עבד בחברה כמוכר איגרות חוב ומאוחר יותר הוא עבר לניו יורק לשנתיים, שם הוא היה חניך בחברת ג'יי פי מורגן צ'ייס. ב-1940 היה גייטס לשותף מלא בחברת דרקסל ושות'.
במלחמת העולם השנייה הוא שירת בצי ארצות הברית, שם הגיע לדרגת לוטננט קומנדר והשתתף במערכה באוקיינוס השקט ובמערכה בים התיכון. באוקטובר 1945 הוא שוחרר משירות פעיל.
קריירה פוליטית

באוקטובר 1953 מינה הנשיא אייזנהאור את גייטס לתת מזכיר הצי וב-1 באפריל 1957 למזכיר הצי, תפקידים שבהם הביע הנשיא את שביעות רצונו מתפקודו. הייתה זו מסקנה מתבקשת שגייטס ימונה לסגנו של מזכיר ההגנה, ניל ה. מקלרוי ב-8 ביוני 1959 ושהוא יירש את זה האחרון לאחר שיסיים את כהונתו. הוא נכנס לתפקיד עם רקע מרשים של ניסיון צבאי ויותר משש שנים בתפקידים שונים במחלקת ההגנה.
כפקיד בכיר במחלקת ההגנה מאז 1953, היה גייטס מודע לתהליכי הארגון מחדש של המחלקה שהתחוללו ב-1953 וב-1958. בהאמינו שלרשות המזכיר עומדות כל הסמכויות הנחוצות לו ושיהיה צורך בזמן כדי להעריך את הרפורמות של 1958 לטווח ארוך, הוא שלל את המאמצים לשינויים נוספים במחלקה. כמזכיר הצי לשעבר, שחווה את הירידה בכוחם של מזכירי הזרועות, הוא חש שעל מזכיר הזרועות לקחת על עצמם יותר ויותר והוא עודד אותם לעשות כן.
קריירה פוליטית > היחסים עם ראשי המטות המשולבים

גייטס טיפח יחסי עבודה טובים עם ראשי המטות המשולבים. פחות מחודש לאחר שהחל לכהן כמזכיר ההגנה, הוא הזכיר להם על אחריותם לעדכן אותו על חילוקי הדעות ביניהם והציע להיפגש איתם כדי ליישב את המחלוקות ולהביא את הסוגיות שבמחלוקת לתשומת ליבו של הנשיא ולהחלטתו הסופית. עד מהרה נפגשו גייטס וראשי המטות לישיבות תקופתיות על בסיס קבוע, לא רק במקרים בהם התגלו ביניהם מקרים של אי הסכמה. מקורות בקונגרס ואחרים שיבחו את גייטס על לקיחת היוזמה לשיפור הן של המערכת הארגונית של ראשי המטות המשולבים והן את יחסיו עמם.
יוזמה נוספת של גייטס הייתה הקמתו של "צוות תכנון המטרות האסטרטגי המשותף" (Joint Strategic Target Planning Staff - JSTPS) באוגוסט 1960. עד אז התקיימו סדרי עדיפות שגויים ושנויים במחלוקת בשל תיאום בלתי מדויק בין פיקוד האוויר האסטרטגי לבין הצי. הבדלים אלו הפכו משמעותיים במיוחד עם כניסתם לשירות של מערכת הטילים הבליסטיים הימיים פולאריס. על סמך הצעתו של מפקד פיקוד האוויר האסטרטגי, גנרל תומאס ס. פאוור, שפיקוד האוויר האסטרטגי יהיה אחראי על בחירת המטרות לנשק להשמדה המונית, הקים גייטס את ה-JSTPS. מפקד הפיקוד האוויר האסטרטגי, בתמיכתם של ראשי המטות המשולבים, לקח על עצמו את תפקיד ראש צוות התכנון האסטרטגי החדש, כדי להיות, כפי שציין גייטס, "נציג התכנון של ראשי המטות המשולבים בצוות המתפתח ולעדכן אותם בפרטי התוכניות על פי הצורך".
כאשר ראש המבצעים הימיים, אדמירל ארלי ברק, התנגד להסדר זה, עודד אותו גייטס לשטוח את טענותיו בפני הנשיא אייזנהאור, שמידית תמך בהחלטתו של גייטס. לאחר מכן הביע ברק את הסכמתו להקמת ה-JSPTS ומינה קצינים ימיים ברמה מקצועית גבוהה כחברים בצוות.
בדצמבר 1960 כבר הכין הצוות את ה"תוכנית המבצעית המשולבת" (Single Integrated Operational Plan - SIOP) הראשונה שלו, שכללה תזמונים שונים של אפשרויות תקיפה, כלי נשק, מערכות שיגור ומטרות שיועסקו על ידי הכוחות האסטרטגיים של ארצות הברית.